Svo virðist sem landsmenn hafi rækilega verið farnir að þrá gott veður hér á Vesturlandi því umferð var mikil allan daginn í gær og oft mynduðust biðraðir í gjaldskýli Hvalfjarðarganganna . Mikil er um viðburði á svæðinu og má nefna að fjöldi fólks er á tveimur knattspyrnumótum yngri kynslóðarinnar í Borgarnesi og á Akranesi . Þá er mikill fjöldi fólks í Húsafelli og á öðrum ferðamannastöðum . Umferðin hefur þó ekki gengið óhappalaust . A.m.k. þrjár bílveltur urðu í gær í umdæmi Borgarnesslögreglunnar . Lítil sem engin meiðsl urðu á fólki en bílar eru mikið skemmdir . T.d. valt hjólhýsi skammt frá afleggjaranum að Urriðaá á Mýrum og tók með sér bílinn sem valt . Við Laxá í Leirársveit valt nýleg jeppabifreið sem varð fyrir vöruflutningabíl sem hjólbarði hafði sprungið á . Ökumaður var einn í bílnum sem valt en slapp án meiðsla , bíllinn er hinsvegar ónýtur . Skessuhorn hvetur ökumenn og ferðafólk allt til aðgæslu á þjóðvegunum það sem eftir lifir helgar .